[{"text_idx": "#000002", "text": "Kiel vi certe jam scias, Vikimedio EO organizas multajn konkursojn kaj aliajn aferojn. Historie, granda parto de mono por tiu agado devenas de subvencioj de la Fondaj\u0302o Vikimedio. Sed c\u0302e nia agado ni jam batas la supran limon kiom multajn subvenciojn ni povas peti dum jaro (organizoj povas havi samtempe malfermitajn maksimume 3 subvenciojn)."}, {"text_idx": "#000003", "text": "Tial ni en la Estraro pripensas transiri al pli alta nivelo de Vikimediaj subvencioj \u2013 G\u0302eneral-Subtena Fonduso (antau\u0306e nomata \u201cJarplana subvencio\u201d). Sed kun siaj avantag\u0302oj g\u0302i alportas ankau\u0306 defiojn \u2013 g\u0302i estas por ni sufic\u0302e nova (en la Estraro neniu aparte mutle laboris pri g\u0302i antau\u0306e), kaj g\u0302i postulas havi pretan jaran planon (kaj verkitan subvencipeton por g\u0302i) jam komence de Septembro (ni kutime tion faras por Novembro). Aldone, ni dau\u0306re faras plurajn projektojn (kaj lernas tute novajn aferojn por ili) kaj plibonigas laboran infrastrukturon."}, {"text_idx": "#000004", "text": "Tial la Estraro alvokas vin! Se vi havas spertojn pri G\u0302eneral-Subtena Fonduso (au\u0306 Jarplana subvencio) kontaktu nin per volontula formularo! Ni volas pli bone pritaksi c\u0302u peti tiun grandan subvencion, au\u0306 resti c\u0302e pluraj malgrandaj. Kaj se ni decidos peti \u2013 ni aprezos viajn konsilojn au\u0306 (prefere) rektan helpon por verkado de la subvencipeto!"}]